Privathospitalet Capio er flyttet fra Skørping til Aalborg og åbnede i dag i nye lokaler i Kennedy Arkaden.

Det nye privathospital i Aalborg er placeret på 5. og 6. sal i Kennedy Arkaden. Det er især ønsket om større kapacitet og mulighed for endnu flere lægelige specialer, der ligger til grund for,  at Capio Privathospital er rykket fra Skørping til Aalborg. - Det var lidt vemodigt at forlade Skørping, som jo er et meget smukt sted. Men det er fantastisk at komme ind, hvor der er lys, luft og meget store og gode lokaler, siger hospitalschef Mette Toftdahl, Capio Privathospital. Med til åbningen var blandt andre regionsrådsformand Mads Duedahl, Region Nordjylland (V). Han understreger, at der er behov for et stærkt offentligt sundhedsvæsen, men mener også, at det det er vigtigt med et stærkt privat sundhedsvæsen som supplement. - Eksempelvis når coronaen buldrer derudaf. Så har vi behov for at få nogen til at hjælpe os med at tage lidt af presset, siger Mads Duedahl.